Stimulentul de reinserție pentru părinții care se întorc la muncă înainte ca bebelușul să împlinească șase luni crește la 1.500 lei – proiect.
Proiect al Ministerului Muncii: Crește stimulentul de reinserție pentru părinții care se întorc mai devreme la muncă. Stimulentul ar urma să crească la 1.500 de lei de la 650 de lei, cât este acum. Este o sumă consistentă prin care părintele poate să apele la servicii specializate pentru supravegherea și îngrijirea copilului, spune Raluca Turcan.
Guvernul vrea să crească stimulentul de reinserție pentru părinții care sunt în concediu de creștere a copilului și aleg să se întoarcă la muncă înainte ca bebelușul să împlinească șase luni."Proiectul ordonanței de urgență prevede creșterea stimulentului de reinserție pentru părintele care optează să se întoarcă la muncă înainte de șase luni, în condițiile în care se afla în concediul pentru creșterea copilului. Este o măsură care crește veniturile părinților, scade riscul de deprofesionalizare, asigură forță de muncă angajatorilor și aduce și un plus financiar substanțial la buget", spune ministrul Muncii, Raluca Turcan.Stimulentul ar urma să crească la 1.500 de lei de la 650 de lei, cât este acum."Este o sumă consistentă prin care părintele poate să apele la servicii specializate pentru supravegherea și îngrijirea copilului", conchide ministrul Muncii.